Juozas Adomonis

Juozas Adomonis (1932 m. kovo 16 d. Seirijuose, Alytaus apskrityje – 2022 m. balandžio 29 d. Vilniuje)Mirė keramikas, pedagogas Juozas Adomonis. lrt.lt. 2022-05-02. Nuoroda tikrinta 2022-05-03.Lijana Šatavičiūtė. Juozas Adomonis. Visuotinė lietuvių enciklopedija. 2018-07-02. Nuoroda tikrinta 2022-05-03. – Lietuvos dailininkas keramikas.

 Biografija 
1947 m. baigė Skiemonių progimnaziją, 1947–1951 m. mokėsi Anykščių vidurinėje mokykloje. 1951–1957 m. studijavo LTSR dailės institute, įgijo meninės keramikos dailininko išsilavinimą.http://www.anykstenai.lt/asmenys/asm.php?id=6

1957–1961 m. Lietuvos lengvosios pramonės valdybos dailininkas. 1961–1962 m. Vilniaus modelių namų dailininkas. 1962–2010 m. Vilniaus dailės akademijoje dėstė keramikos disciplinas; 1974–1986 m. prorektorius, 1984–2001 m. Keramikos katedros vedėjas, nuo 1983 m. profesorius. Nuo 1957 m. buvo Lietuvos dailininkų sąjungos narys.http://www.artistsassociation.lt/index.php?cid=111&client_id=255

 Kūryba 
Sukūrė dekoratyvinės keramikos eksterjerui ir interjerui;
 pano Vilniaus kavinėje „Mėta“, 1976 m.
 sienų plokščių ir pano ansamblis Vilniaus Antakalnio poliklinikoje, 1984 m.
 kompozicija „Kolona“ Vilniaus Gedimino technikos universiteto kavinėje, 1988 m.
 vazų komplektas Lietuvos Respublikos vyriausybės rūmuose, 1992–1994 m.
 dekoratyvinių židinių, šviestuvų, servizų, teminių kompozicijų.

Kūriniai lakoniškų formų, architektoniški, stilizuoti, harmoningų spalvinių derinių, dažniausiai dengti matinėmis glazūromis. Nuo 1957 m. dalyvauja parodose Lietuvoje ir užsienyje; tarptautinių keramikos simpoziumų (Čekija, Vengrija) dalyvis; 1971 m., 1975 m. simpoziumo Vilniuje organizatorius.

 Bibliografija 
 Dailioji keramika: mokomoji priemonė, 1966 m.
 Taikomoji dekoratyvinė dailė: albumas, 1969 m. (kitas leidimas – 1972 m.)
 Nuo taško iki sintezės: taikomosios dailės kompozicijos pagrindai: mokomoji knyga, 1994 m.
 Keramikos menas: meninės keramikos specialybės pagrindai: vadovėlis, 1998 m.
 Nuo taško iki sintezės: taikomosios dailės kompozicijos pagrindai. – 2-asis patais. ir papild. leid. – Vilnius: Vilniaus dailės akademijos leidykla, 2008. – 247 p.: iliustr. – ISBN 978-9955-624-91-2
 Juozas Adomonis: keramikos darbų katalogas (sud. Juozas Adomonis, Danutė Zovienė). – Vilnius: Artseria, 2011. – 134 p.: iliustr. – ISBN 978-9986-716-76-1

 Įvertinimas 
 1977 m. LTSR nusipelnęs meno veikėjas
 2002 m. Lietuvos didžiojo kunigaikščio Gedimino ordino Karininko kryžiushttp://www3.lrs.lt/pls/inter3/dokpaieska.showdoc_l?p_id=382497
 2004 m. Vyriausybės kultūros ir meno premijaJuozas Adomonis: proceso žymės kūrinyje 

 Šaltiniai 

Kategorija:Lietuvos keramikai
Kategorija:Lietuvos pedagogai